കാറില് കടത്തുകയായിരുന്ന കഞ്ചാവുമായി മൂന്നുപേര് പിടിയില് കക്കട്ടില് : കാറില് കടത്തുകയായിരുന്ന കഞ്ചാവുമായി യുവാക്കളെ എക്സൈസ് സംഘം പിടികൂടി. ചൊവ്വാഴ്ച നടന്ന വാഹന പരിശോധനയിലാണ് ചേലക്കാടിനടുത്ത് മാണിക്കോത്ത്താഴയില് 1.150 കിലോഗ്രാം കഞ്ചാവ് പിടികൂടിയത്. പശ്ചിമ ബംഗാള് നോര്ത്ത് പര്ഗാന ജില്ലാ സ്വദേശികളായ ജിയാറുദ്ദീന് 24, മുത്തലിബ് 23 വാഹനമോടിച്ച കുമ്മങ്കോട് പുളിക്കൂല് വട്ടകണ്ടിവീട്ടില് അഷ്റഫ് എന്നിവരാണ് പിടിയിലായത്. തുടര്ന്ന് തൊഴിലാളികള് താമസിക്കുന്ന കുന്നുമ്മലിലെ വാടകക്കെട്ടിടത്തിലും പരിശോധന നടത്തിയെങ്കിലും ഒന്നും കണ്ടെത്താനായില്ല. വടകര എക്സൈസ് പോലീസ് ഇന്സ്പെക്ടര് മുഹമ്മദ് അന്സാരി, എക്സൈസ് പ്രിവന്റീവ് ഓഫീസര് സി.കെ. ജയപ്രസാദ്, സിവില് എക്സൈസ് ഓഫീസര്മാരായ കെ. ഷിരാജ്, സുരേഷ് കുമാര്, ടി. വിനിത് ,മിഥുറാം ബി.പി., ഡ്രൈവര് രാജന് എന്നിവര് നേതൃത്വം നല്കി. നാദാപുരം, കല്ലാച്ചി, കക്കട്ടില് ഭാഗങ്ങളില് കഞ്ചാവ് ഉള്പ്പെടെയുള്ള ലഹരിവസ്തുക്കള് വിതരണം ചെയ്യുന്ന സംഘത്തില് പ്പെട്ടവരാണ് പിടിയിലായവര്.